Bisedë me ushtarët shqiptarë në Irak - 2004-11-27
Zëri i Amerikës foli me disa nga ushtarakët që shërbejnë në qytetin e Mosulit, në kuadrin e koalicionit anti-terror
Ushtarët shqiptarë në radhët e forcave të koalicionit të udhëhequra nga Shtetet e Bashkuara në Irak, janë pjesë e një kompanie me shërbim në Mosul. Major Ardian Bali, Komandant i kontigjentit të katërt tha për Zërin e Amerikës se misioni i forcave shqiptare mbetet i pashkëputur nga detyrat që kryejnë forcat e tjera të koalicionit. Zyrtarët amerikanë kanë thënë shpesh se Shtetet e Bashkuara janë të angazhuara ta ndihmojnë Shqipërinë të integrohet në aleancat trans-atlantike dhe kanë vënë në dukje se Shqipëria ka treguar një angazhim mbresëlënës për t’u anëtarësuar në NATO, duke riorganizuar pothuajse të gjitha aspektet e strukturës së saj të mbrojtjes. Major Hysni Gjergji, oficer ekzekutiv i koordinimit, thotë se kontigjenti shqiptar ka sjellë në Irak shpirtin luftarak të popullit të vet dhe njëkohësisht përpiqet të përfitojë nga përvoja amerikane. Këto ditë ne u lidhëm me Mosulin për të mësuar më shumë për detyrat dhe jetën e kontigjentit të Shqipërisë. Nëntogeri Albert Malaj me detyrë komandant toge shpejgon detyrat e ushtarëve shqiptarë. Gjenerali amerikan në Mosul, Carter Ham, thotë se gendja aktualish në Mosul ka qenë më e tensionuar se gjatë muajve të mëparshëm, por më e mirë nga dy javë më parë, kur pati mjaft luftime në qytet. Ai u shpreh me fjalët më të mira për oficerët dhe ushtarët shqiptarë që shërbejnë në radhët e forcave nën komandën e tij. Gjenerali Ham flet edhe për marrëdhëniet e ushtarëve shqiptarë me amerikanët dhe me vendasit. Gjenerali flet edhe për rrezikun në të cilin kryejnë misionin ushtarët shqiptarë. Ndërhyrja e Shteteve të Bashkuara në Irak ishte një nga temat më të debatueshme gjatë fushatës presidenciale në Amerikë, dhe vazhdon të jetë e tillë si këtu edhe në skenën e politikës evropiane. Zëri i Amerikës bisedoi për këtë çështje si dhe për marrëdhëniet e trupave shqiptare me vendasit në Irak, me oficerët shqiptarë, Major Ardian Bali dhe Major Hysni Gjergji. tha major Bali. Ndërsa Majori Hysni Gjergji duke folur për marrëdhëniet me trupat e koalicionit dhe me vendasit tah se si oficer i koordinimit puna e tij ishte bërë më e lehtë nga paraardhësit e tij që sipas tij kishin bërë një punë shumë të mirë për vendosjen e marrëdhënieve të mira si me forcat amerikane këtu, ashtu edhe me nacionalitetet e tjera, përfshirë edhe vendasit. tha ai. Në intervistën me Zërin e Amerikës, Gjenerali i Brigadës, Carter Ham, u transmetoi këtë mesazh familjeve të ushtarëve dhe oficerëve shqiptarë: Shtetet e Bashkuara dhe Shqipëria gëzojnë marrëdhënie shumë të mira dypalëshe, që kanë gjetur edhe një herë shprehjen e tyre në pjesëmarrjen e trupave shqiptare në koalicionin e udhëhequr nga amerikanët në Irak.